CELEX: 62018CA0704
Language: hu
Date: 2020-02-12 00:00:00
Title: C-704/18. sz. ügy: A Bíróság (ötödik tanács) 2020. február 12-i ítélete (a Spetsializiran nakazatelen sad [Bulgária] előzetes döntéshozatal iránti kérelme) – a Nikolay Kolev és társai elleni büntetőeljárás (Előzetes döntéshozatal – EUMSZ 267. cikk – A Bíróság előzetes döntéshozatal keretében hozott határozatának végrehajtása – A végrehajtás részletes szabályait illetően valamely felsőbb szintű bíróság kötelezettség előírására irányuló jogköre – A tagállamok eljárási autonómiája – A tényleges érvényesülés elve – A védelemhez való jog tiszteletben tartása)

30.3.2020   
            
            
               HU
            
            
               Az Európai Unió Hivatalos Lapja
            
            
               C 103/4
            
         
      A Bíróság (ötödik tanács) 2020. február 12-i ítélete (a Spetsializiran nakazatelen sad [Bulgária] előzetes döntéshozatal iránti kérelme) – a Nikolay Kolev és társai elleni büntetőeljárás
      (C-704/18. sz. ügy) (1)
      
      (Előzetes döntéshozatal - EUMSZ 267. cikk - A Bíróság előzetes döntéshozatal keretében hozott határozatának végrehajtása - A végrehajtás részletes szabályait illetően valamely felsőbb szintű bíróság kötelezettség előírására irányuló jogköre - A tagállamok eljárási autonómiája - A tényleges érvényesülés elve - A védelemhez való jog tiszteletben tartása)
      (2020/C 103/04)
      Az eljárás nyelve: bolgár
      
         A kérdést előterjesztő bíróság
      
      Spetsializiran nakazatelen sad
      
         Az alap-büntetőeljárás résztvevői
      
      Nikolay Boykov Kolev, Stefan Georgiev Kostadinov, Nasko Dimitrov Kurdov, Plamen Georgiev Drenski, Georgi Atanasov Zlatanov, Dimitar Atanasov Dimitrov
      
         Az ítélet rendelkező része
      
      Figyelemmel a büntetőeljárás során a tájékoztatáshoz való jogról szóló, 2012. május 22-i 2012/13/EU európai parlamenti és tanácsi irányelv 6. cikkének (3) bekezdésével és 7. cikkének (3) bekezdésével kapcsolatban a 2018. június 5-i Kolev és társai ítélet (C-612/15, EU:C:2018:392) rendelkező részének 2. pontjában a Bíróság által elfogadott értelmezésre, az EUMSZ 267. cikket akként kell értelmezni, hogy azzal nem ellentétes az a nemzeti eljárási jogi szabály, amely arra kötelezi az ezen ítéletet eredményező ügyben a kérdést előterjesztő bíróságot, hogy eleget tegyen egy felsőbb szintű bíróság arra irányuló kötelezésének, hogy a büntetőeljárás nyomozási szakaszában elkövetett eljárási szabálytalanságok orvoslása céljából az ezen eljárás bírósági szakaszának lezárását követően visszautalja az ügyet az ügyészséghez, amennyiben a büntetőeljárás nyomozási szakaszában, illetve az azt követő bírósági szakaszban tiszteletben tartják az említett ítélet rendelkező részének 2. pontjában a Bíróság által értelmezett uniós jogi rendelkezéseket.
      
         (1)  HL C 25., 2019.1.21.